**Βελτίωση Βαθμολογίας Ε.Ε. 2021-22**

Σύμφωνα με τον Κανονισμό Σπουδών\* του Πανεπιστημίου Δυτικής Αττικής δίνεται η δυνατότητα υποβολής **Αίτησης Βελτίωσης Βαθμολογίας κατά την Εαρινή Εξεταστική Περίοδο** **2021 - 2022** αποκλειστικά **στο email:** **wvbs@uniwa.gr**, εντός του διαστήματος **από 03/06/2022 έως και 10/06/2022**.

Σύμφωνα με σχετική απόφαση της Γενικής Συνέλευσης του Τμήματος ισχύουν τα ακόλουθα:

1. Στα μαθήματα με θεωρητικό και εργαστηριακό μέρος ο/η φοιτητής/τρια έχει δικαίωμα κατάθεσης Αιτήματος Βελτίωσης Βαθμολογίας, μόνον εφόσον έχει εξεταστεί επιτυχώς και στα δύο μέρη του μαθήματος, δηλαδή και στη θεωρία και στο εργαστήριο
2. Στα μαθήματα με θεωρητικό και εργαστηριακό μέρος το Αίτημα Βελτίωσης Βαθμολογίας μπορεί να αφορά αποκλειστικά και μόνο το θεωρητικό μέρος.
3. Δεν δύναται να υποβληθεί Αίτημα Βελτίωσης Βαθμολογίας για το εργαστηριακό μέρος ενός μαθήματος.
4. Η αξιολόγηση που πραγματοποιείται κατόπιν Αιτήματος Βελτίωσης Βαθμολογίας υπόκειται στους ίδιους όρους και προϋποθέσεις που ισχύουν για όλους τους/ις φοιτητές/τριες και ανακοινώνονται από τον/ην εκάστοτε διδάσκοντα/ουσα με προκαθορισμένο τρόπο.

Από τη Γραμματεία του Τμήματος

\*Σύμφωνα με τον Εσωτερικό Κανονισμό Λειτουργίας του Πανεπιστημίου Δυτικής Αττικής ΦΕΚ 4621/τ. Β΄/21-10-2020, (παρ. 5, άρθρο 38) “*Ο φοιτητής διατηρεί δικαίωμα βελτίωσης βαθμολογίας σε μάθημα που έχει εξετασθεί επιτυχώς, ύστερα από αίτησή του προς τη Γραμματεία του οικείου Τμήματος. Στις περιπτώσεις αυτές, οι φοιτητές εξετάζονται κατά τις εξεταστικές περιόδους στις οποίες διεξάγονται οι εξετάσεις του συγκεκριμένου μαθήματος και όχι κατ’ εξαίρεση. Η αίτηση υποβάλλεται πριν την εξεταστική περίοδο σε καθορισμένες ημερομηνίες οι οποίες καθορίζονται από τη Συνέλευση του Τμήματος. Ο φοιτητής διατηρεί δικαίωμα βελτίωσης βαθμολογίας σε έως τρία (3) μαθήματα συνολικά στη διάρκεια των σπουδών του και μία μόνο φορά ανά μάθημα. Μεταξύ των βαθμών της εξέτασης και της επανεξέτασης που θα λάβει ο φοιτητής, επιλέγεται ο μεγαλύτερος από τους δύο*”.